《初至郑州》
宋代·李复

二年青海困征鞍，归望天威咫尺间。
雨露忽颁西辅印，鸳鸾阻尺紫宸班。
往来扰扰无虚日，应接纷纷只强颜。
吏责无穷人事拙，梦魂时到旧家山。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。